CELEX: 62008TN0160
Language: mt
Date: 2008-05-05 00:00:00
Title: Kawża T-160/08 P: Appell ippreżentat fil- 5 ta' Mejju 2008 mill-Kummissjoni tal-Komunitajiet Ewropej mis-sentenza mogħtija fil- 21 ta' Frar 2008 mit-Tribunal għas-Servizz Pubbliku fil-kawża F-31/07, Putterie-De-Beukelaer vs Il-Kummissjoni

19.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/23
            
         Appell ippreżentat fil-5 ta' Mejju 2008 mill-Kummissjoni tal-Komunitajiet Ewropej mis-sentenza mogħtija fil-21 ta' Frar 2008 mit-Tribunal għas-Servizz Pubbliku fil-kawża F-31/07, Putterie-De-Beukelaer vs Il-Kummissjoni
   (Kawża T-160/08 P)
   (2008/C 183/45)
   Lingwa tal-kawża: Il-Franċiż
   Partijiet
   
      Appellanti: Il-Kummissjoni tal-Komunitajiet Ewropej (rappreżentanti: C. Berardis-Kayser u K. Herrmann, aġenti)
   
      Appellata: Françoise Putterie-De-Beukelaer (Brussell, il-Belgju)
   Talbiet ta' l-appellanti
   
               —
            
            
               tannulla s-sentenza appellata;
            
         
               —
            
            
               tirrinvija l-kawża quddiem it-Tribunal għas-Servizz Pubbliku;
            
         
               —
            
            
               tirriżerva l-ispejjeż.
            
         Aggravji u argumenti prinċipali
   Permezz tal-preżenti appell, il-Kummissjoni talbet l-annullament tas-sentenza tat-Tribunal għas-Servizz Pubbliku (TSP) tal-21 ta' Frar 2008, mogħtija fil-kawża Putterie-De-Beukelaer vs Il-Kummissjoni, F-31/07, li biha t-TSP annulla r-rapport ta' żvilupp tal-karriera ta' F. Putterie-De-Beukelaer li jirrigwarda l-perijodu mill-1 ta' Jannar 2005 sal-31 ta' Diċembru 2005 safejn il-potenzjal tagħha li teżerċita funzjonijiet li jaqgħu fil-kategorija B* ma ġiex rikonoxxut.
   In sostenn ta' l-appell tagħha, il-Kummissjoni invokat aggravju wieħed ibbażat, minn naħa, fuq ksur mit-TSP tal-prinċipji dwar il-portata ta' l-istħarriġ imwettaq ex ufficio mill-qorti Komunitarja u, min-naħa l-oħra, fuq ksur tal-projbizzjoni li tingħata deċiżjoni ultra petita.
   Il-Kummissjoni tqis li t-TSP ma kellux dritt li jqajjem ex ufficio motiv dwar il-legalità fil-mertu ta' l-att ikkontestat ibbażat fuq interpetazzjoni żbaljata tal-kampi ta' applikazzjoni rispettivi ta' l-Artikolu 43 tar-Regolamenti tal-Persunal tal-Komunitajiet Ewropej u ta' l-Artikolu 10(3) ta' l-Anness XIII ta' l-imsemmija Regolamenti tal-Persunal, safejn il-motivi dwar il-mertu ma jikkostitwixxux eċċezzjonijiet ta' inammissibbiltà għal raġunijiet ta' ordni pubbliku.
   B'mod sussidjarju, il-Kummissjoni ssostni li, safejn il-motivi 75 u 76 tas-sentenza appellata jistgħu jitqiesu bħala skonnessi mill-motiv ibbażat fuq il-legalità fil-mertu ta' l-att ikkontestat u jistgħu jiġu kkunsidrati bħala motiv distint ibbażat fuq in-nuqqas ta' kompetenza ta' l-awtur ta' l-att ikkontestat, it-TSP kiser id-drittijiet ta' difiża tal-Kummissjoni, peress li din ma nstemgħetx fuq dan l-aspett skond l-Artikolu 77 tar-Regoli tal-Proċedura tat-TSP.